Blaze7451/Wiki-th-20250601 huggingface dataset:
ดอกแก้วการะบุหนิง

ดอกแก้ว การะบุหนิง เป็นนวนิยายไทยแนว แฟนตาซี และ โรแมนติก จากบทประพันธ์ของ แก้วเก้า ถูกนำมาสร้างเป็นละครโทรทัศน์ครั้งแรกในปี 2543 ผลิตโดย บริษัท ฮูแอนด์ฮู จำกัด เขียนบทโทรทัศน์โดย วรดา กำกับการแสดงโดย ชูศักดิ์ สุธีรธรรม นำแสดงโดย ฉัตรชัย เปล่งพานิช, ธนากร โปษยานนท์, คัทลียา แมคอินทอช, จินตหรา สุขพัฒน์, รอน บรรจงสร้าง, ธัญญา โสภณ ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.30 - 22.15 น.

**เรื่องย่อ**
ดอกแก้วแห่งคีรียากับชายไทยที่มีบาดแผลในอดีต และรักที่ไม่อาจเอื้อมของเขาในดินแดนที่เต็มไปด้วยเวทมนตร์ ความเชื่อ และคำสาป อุปสรรคของรักที่แตกต่างระหว่างสามัญชนกับเจ้าหญิงจะเสื่อมลงด้วยปีกของรักหรือไม่ ติดตาม "ดอกแก้วการะบุหนิง" ได้จากปลายปากกาของ "แก้วเก้า"

**รายชื่อนักแสดง**

**เพลงประกอบละคร**
# เพลง เธอ - ขับร้องโดย รวมศิลปิน ศิริลักษณ์ ผ่องโชค
# เพลง รักข้ามขอบฟ้า - ขับร้องโดย ศิริลักษณ์ ผ่องโชค

**ข้อมูลการเลื่อนออกอากาศและการงดออกอากาศ**

**อ้างอิง**
  (ย้อนรอยละครช่อง3) ดอกแก้วการะบุหนิง ละครคุณภาพสุดอลังการจากค่ายเจ๊ไก่ที่ประทับใจไม่รู้ลืม : pantip.com -  อยากให้เรื่องดอกแก้วการะบุหนิง Remake : pantip.com 

**แหล่งข้อมูลอื่น**
  คิดถึงคุณแหม่ม คัทลียา / "ดอกแก้วการะบุหนิง" ละครเรื่องนี้มีจุดดีและจุดไม่ดียังไงบ้างครับ : pantip.com -  ดอกแก้วการะบุหนิง (2000) : 70-90memory.blogspot.com 

**ลำดับรายการโทรทัศน์**
หมวดหมู่:นวนิยายไทย 
หมวดหมู่:ละครโทรทัศน์ไทยในปี พ.ศ. 2543
หมวดหมู่:ละครโทรทัศน์ช่อง 3
โจแอนน์

โจแอนน์ (Joanne)  เป็นสตูดิโออัลบั้มลำดับที่ 5 ของนักร้องชาวอเมริกัน เลดีกากา  เผยแพร่เมื่อวันที่ 21 ตุลาคม ค.ศ. 2016 โดยสตรีมไลน์ และอินเตอร์สโคปเรเคิดส์ โดยมีกากา, มาร์ก รอนสัน และบลัดป็อปดูแลการผลิต นอกเหนือจากผู้ร่วมงานคนอื่น ๆ เช่น เควิน พาร์กเกอร์, เอมิล เฮย์นี, เจฟฟ์ บาสเกอร์ และจอช โฮม ในทางดนตรีโจแอนน์เป็นเพลงแนวแดนซ์ป็อป ซอฟต์ร็อก และอเมริกานา พร้อมองค์ประกอบแนวเพลงคันทรี โดยมุ่งเน้นไปที่เสียงร้องของกากา อัลบั้มนี้นำเสนอเนื้อหาเกี่ยวกับอารมณ์ของครอบครัวและชีวิต การเสียชีวิตของป้าของเธอ โจแอนน์ สเตฟานี เจอร์มานอตตา ซึ่งมีอิทธิพลอย่างมากต่อการบันทึกนี้ ประสบการณ์ของนักร้องที่แสดงในละครทางโทรทัศน์เรื่องอเมริกันฮอร์เรอร์สตอรี ก็มีอิทธิพลต่อกระบวนการสร้างสรรค์ของนักร้องเช่นกัน
โจแอนน์กลายเป็นอัลบั้มที่สี่ติดต่อกันของกากาที่เปิดตัวบนชาร์ตบิลบอร์ด 200 ของสหรัฐฯ และติดอันดับสูงสุด 10 อันดับในกว่า 25 ประเทศ โดยได้รับการรับรองในบางประเทศ เพื่อเป็นการโปรโมตซิงเกิลสามเพลงได้รับการปล่อยตัว: "เพอร์เฟกต์อิลลูชัน" "มิลเลียนรีซันส์" และเพลงไตเติล "เพอร์เฟกต์อิลลูชัน" เปิดตัวเป็นซิงเกิลนำของอัลบั้มเมื่อวันที่ 9 กันยายน ค.ศ. 2016 และขึ้นอันดับหนึ่งในฝรั่งเศส ขณะที่ "มิลเลียนรีซันส์" ขึ้นสู่อันดับสี่ในสหรัฐอเมริกา เพลงไตเติลเวอร์ชันเปียโนได้รับการเผยแพร่ทางวิทยุในบางพื้นที่ซึ่งเป็นซิงเกิลที่สามของอัลบั้ม อัลบั้มนี้ได้รับการชื่นชมจากนักวิจารณ์โดยทั่วไป ซึ่งชื่นชมในด้านการกำกับดนตรี เสียงร้อง การผลิต และเนื้อหาเพลงของกากา แต่มีปฏิกิริยาที่คลุมเครือเนื่องจากขาดความสอดคล้องกัน โจแอนน์ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมี ครั้งที่ 60 ส่วนเพลง "มิลเลียนรีซันส์" และ "โจแอนน์" ได้รับการเสนอชื่อเข้าชิงรางวัลการแสดงเดี่ยวเพลงป็อปยอดเยี่ยม ในปีต่อมาก็ได้รับรางวัลนี้
การเปิดตัวและการประชาสัมพันธ์อัลบั้มซึ่งทำภาพลักษณ์ของกากาอ่อนลง ดูเป็นนักร้องนักแต่งเพลงมากขึ้น ประกอบด้วยหมวกคาวเกิร์ลปีกกว้างสีชมพู ยีนส์วินเทจ และสีพาสเทลเป็นหลัก ทำให้นึกถึงทศวรรษที่ 1970 เธอทำการประชาสัมพันธ์อัลบั้มด้วยไดฟ์บาร์ทัวร์ซึ่งเป็นคอนเสิร์ตประชาสัมพันธ์ที่ไดฟ์บาร์ในสหรัฐอเมริกา และโจแอนน์เวิลด์ทัวร์ ซึ่งเริ่มในเดือนสิงหาคม ค.ศ. 2017 และสิ้นสุดในเดือนกุมภาพันธ์ ค.ศ. 2018 กากายังได้ปรากฏตัวทางโทรทัศน์บางรายการ และเป็นศิลปินหลักในการแสดงช่วงพักครึ่งในซูเปอร์โบวล์ครั้งที่ 51 และเทศกาลโคเชลลาปี ค.ศ. 2017 ในปีนั้นเธอได้ออกภาพยนตร์สารคดีเรื่องกาก้า: ห้าฟุตสองนิ้ว เป็นการแสดงการผลิตอัลบั้มและการแสดงช่วงพักครึ่งของเธอ

**รายชื่อเพลง**
หมายเหตุ-  หมายถึงผู้ผลิตร่วม

**ชาร์ต**
กาก้าขณะแสดงโชว์ฮาล์ฟไทม์ ซูเปอร์โบว์ล ครั้งที่ 51

**ชาร์ตรายสับดาห์**

**ชาร์ตรายปี**

**อ้างอิง**

**แหล่งข้อมูลอื่น**
  Lady Gaga / Joanneที่ LadyGaga.com
หมวดหมู่:อัลบั้มเพลงในปี พ.ศ. 2559
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงของเลดีกากา
หมวดหมู่:อัลบั้มเพลงที่ผลิตโดยมาร์ก รอนสัน
หมวดหมู่:อัลบั้มเพลงที่ผลิตโดยเลดีกากา
หมวดหมู่:อัลบั้มเพลงบันทึกที่อิเล็กทริกเลดีสตูดิโอส์
หมวดหมู่:อัลบั้มเพลงที่ผลิตโดยเรดวัน
อเล็กซานเดอร์ วูล์ฟ

แอ็กเซล ทิสเชอร์ (Axel Tischer) เกิด 5 พฤศจิกายน ค.ศ. 1986 นักมวยปล้ำอาชีพชาวเยอรมันที่ได้เซ็นสัญญากับWWEภายใต้ชื่อ อเล็กซานเดอร์ วูล์ฟ (Alexander Wolfe) เป็นแชมป์แท็กทีม NXTร่วมกับแซนิตี ทำให้เป็นชาวเยอรมันคนแรกที่ได้แชมป์ในWWE

**แชมป์และรางวัล**
 East Side Wrestling
** ESW Deutsche Meisterschaft Championship (1 time)- German Stampede Wrestling
** GSW Breakthrough Championship (1 time) 
** GSW Tag Team Championship (1 time) – with Ivan Kiev- German Wrestling Federation
** GWF Berlin Championship (1 time)- Westside Xtreme Wrestling
** wXw Shotgun Championship (1 time)
** wXw Unified World Wrestling Championship (1 time)- WWE
** NXT Tag Team Championship (1 time) – with Eric Young
** NXT Year-End Award (1 time) 
*** Tag Team of the Year (2017) – with Eric Young and Killian Dain

**อ้างอิง**
หมวดหมู่:นักมวยปล้ำอาชีพชาวเยอรมัน
กระทรวงแรงงานสหรัฐ

กระทรวงแรงงาน (United States Department of Labor อักษรย่อ:DOL) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลสุขภาพและความปลอดภัยในที่ทำงานของแรงงานในสหรัฐ

**อ้างอิง**

**แหล่งข้อมูลอื่น**
 dol.gov-  U.S. Department of Labor in the Federal Register
หมวดหมู่:กระทรวงบริหารกลางสหรัฐ
ความสามารถในการทำซ้ำ

ความสามารถในการทำซ้ำ (reproducibility) คือคุณสมบัติ (ความสามารถ) ของการวิเคราะห์หรือการทดลองหรือการศึกษาหนึ่งๆ ที่สามารถถูกทำซ้ำได้และให้ผลคล้ายคลึงกัน อาจจะโดยผู้ทดลองเดียวกันหรือคนอื่นก็ได้ ความสามารถในการทำซ้ำนี้เป็นหลักสำคัญอย่างหนึ่งของระเบียบวิธีทางวิทยาศาสตร์
หมวดหมู่:ปรัชญาวิทยาศาสตร์
หมวดหมู่:การวัด
หมวดหมู่:ความสมเหตุสมผล (สถิติ)
หมวดหมู่:การทดสอบ
หมวดหมู่:ทักษะกระบวนการทางวิทยาศาสตร์
เจ้าหญิงดักมาร์แห่งเดนมาร์ก

เจ้าหญิงดักมาร์แห่งเดนมาร์ก  (Her Royal Highness Princess Dagmar of Denmark ) เป็นพระราชธิดาพระองค์สุดท้องใน สมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก ทรงเป็นพระราชขนิษฐาในพระเจ้าคริสเตียนที่ 10 แห่งเดนมาร์ก พระองค์สมรสกับจอห์น คาเซินบลูก มีพระบุตร 5 คน 
พระองค์สิ้นพระชนม์ลงเมื่อวันที่ 11 ตุลาคม ค.ศ. 1961 สิริพระชันษา 71 ปี เป็นพระราชบุตรพระองค์สุดท้ายที่ดำรงพระชนม์ชีพและสิ้นพระชนม์ลงเป็นพระองค์สุดท้ายในสมเด็จพระเจ้าเฟรเดอริกที่ 8 แห่งเดนมาร์ก ทั้งนี้ พระองค์ยังมีศักดิ์เป็นพระญาติในสมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ สมเด็จพระราชาธิบดีฮารัลด์ที่ 5 แห่งนอร์เวย์ สมเด็จพระราชาธิบดีโบดวงแห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์
พระนามของพระองค์นั้นได้รับการตั้งให้คล้ายคลึงกับจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ผู้เป็นพระปิตุจฉา (อาหญิง) ในพระองค์

**อ้างอิง**
หมวดหมู่:บุคคลที่เกิดในปี พ.ศ. 2433
หมวดหมู่:บุคคลที่เสียชีวิตในปี พ.ศ. 2504
หมวดหมู่:ชาวเดนมาร์ก
หมวดหมู่:เจ้าหญิงเดนมาร์ก
เจ้าชายกุสตาฟแห่งเดนมาร์ก

เจ้าชายกุสตาฟแห่งเดนมาร์ก  (His Royal Highness Prince Gustav of Denmark )  ทรงเป็นพระราชโอรสพระองค์เล็กใน สมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก ทรงเป็นพระราชอนุชาใน พระเจ้าคริสเตียนที่ 10 แห่งเดนมาร์ก พระองค์มิได้เสกสมรส

**อ้างอิง**
กุสตาฟ
กุสตาฟ
กุสตาฟ
กุสตาฟ
เอฟเอคัพ รอบชิงชนะเลิศ 2017

เอฟเอคัพ รอบชิงชนะเลิศ ปี 2017  เป็นรอบชิงชนะเลิศครั้งที่ 136 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 27 พฤษภาคม ค.ศ. 2017 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง คู่ปรับตลอดกาลร่วมเมืองลอนดอน อาร์เซนอล และ เชลซี. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2017–18 ที่รอบแบ่งกลุ่ม.

**เส้นทางสู่นัดชิงชนะเลิศ**

**อาร์เซนอล**
อาร์เซนอล, ในฐานะทีมจาก พรีเมียร์ลีก, เริ่มต้นรายการนี้ในรอบสาม. พวกเขาได้ถูกจับสลากโดยออกไปเยือนทีมจาก อีเอฟแอลแชมเปียนชิป เพรสตัน นอร์ท เอนด์. ที่ ดีปเดล, อาร์เซนอล ชนะ 2–1 กับการทำประตูจาก แอรอน แรมซีย์ และ ออลีวีเย ฌีรู. ในรอบสี่, อาร์เซนอลจับสลากพบกับทีมร่วมพรีเมียร์ลีก เซาแทมป์ตัน. ที่ เซนต์แมรีส์สเตเดียม, อาร์เซนอล ชนะ 5–0 กับสองประตูจาก แดนนี เวลเบก และ แฮต-ทริค จาก ทีโอ วอลคอตต์. ในรอบห้า, อาร์เซนอลได้ถูกจับสลากพบกับทีมจากนอกลีก เนชันนัลลีก ไปเยือน ซัตตัน ยูไนเต็ด. ที่ แกนเดอร์ กรีน เลน, อาร์เซนอล ชนะ 2–0 กับประตูจาก ลูกัส เปเรซ และ วอลคอตต์. การแข่งขันแมตช์นี้ยังถูกตั้งข้อสังเกตสำหรับผู้รักษาประตูสำรองของทีมซัตตัน ยูไนเต็ด เวย์น ชอว์ ถูกสอบสวนโดย เอฟเอ และ คณะกรรมาธิการการพนัน สำหรับการรับประทานพายด้านข้างสนามถึงแม้จะมีการเดิมพันราคาต่อรองซึ่งจากภาพถ่ายทอดสดทางโทรทัศน์เขาก็ทำเช่นนั้น. ในรอบก่อนรองชนะเลิศ, อาร์เซนอลได้ถูกจับสลากเล่นแมตช์เหย้าพบกับทีมจากเนชันนัลลีก ลินคอล์น ซิตี. ที่ เอมิเรตส์สเตเดียม, อาร์เซนอล ชนะ 5–0 กับประตูจาก วอลคอตต์, ฌีรู, การทำเข้าประตูตัวเองหนึ่งประตูโดย ลุค วอเตอร์ฟอลล์, อาเลกซิส ซานเชซ และ แรมซีย์. ในรอบรองชนะเลิศที่สนามเป็นกลาง เวมบลีย์ สเตเดียม, อาร์เซนอลลงเล่นพบกับทีมจากพรีเมียร์ลีก แมนเชสเตอร์ซิตี และกรุยทางเข้าสู่รอบชิงชนะเลิศหลังจากเอาชนะ 2–1 กับประตูจาก นาโช มอนเรอัล และ ซานเชซ.

**เชลซี**
ผู้เล่นของเชลซีกำลังเฉลิมฉลองประตูในแมตช์รอบรองชนะเลิศพบกับ ทอตนัม ฮอตสเปอร์
เชลซียังเริ่มต้นในรอบสามตรงที่พวกเขาได้ถูกจับสลากเล่นในบ้านพบกับทีมจาก ลีกวัน ปีเตอร์โบโร ยูไนเต็ด. ที่สนาม สแตมฟอร์ด บริดจ์, เชลซี ชนะ 4–1 กับสองประตูจาก เปโดร และคนละประตูจาก มีชี บัตชัวยี และ วีลียัง ถึงแม้ว่ากัปตันสโมสร จอห์น เทร์รี จะมาโดนใบแดงไล่ออกจากสนาม.
ในรอบสี่, พวกเขาได้ถูกจับสลากพบกับทีมจาก แชมเปียนชิป เบรนต์ฟอร์ด ที่บ้านของพวกเขา. เชลซี ชนะ 4–0 กับประตูจาก เปโดร, วีลียัง, บรานิสลาฟ อีวานอวิช และ บัตชัวยี. ในรอบห้า, เชลซีได้ถูกจับสลากออกไปเยือนพบกับทีมจากแชมเปียนชิป วุลเวอร์แฮมป์ตัน วอนเดอเรอส์. ที่ สนามกีฬาโมลีนิวส์, เชลซี ชนะ 2–0 กับประตูจาก เปโดร และ เดียโก โกสตา.  ในรอบก่อนรองชนะเลิศ, พวกเขาได้ถูกจับสลากพบกับทีมร่วมพรีเมียร์ลีกและ แชมป์เก่าเอฟเอคัพ แมนเชสเตอร์ยูไนเต็ด. ที่ สแตมฟอร์ด บริดจ์, เชลซี ชนะ 1–0 โดยเป็นประตูชัยจาก เอ็นโกโล ก็องเต. ในรอบรองชนะเลิศที่สนามกีฬาเวมบลีย์, เชลซีได้ถูกจับสลากพบกับทีมร่วมพรีเมียร์ลีกและ คู่แข่งร่วมเมืองลอนดอน, ทอตนัม ฮอตสเปอร์. เชลซีผ่านเข้ารอบชิงชนะเลิศด้วยชัยชนะ 4–2 กับสองประตูจาก วีลียัง และคนละประตูจาก เอแดน อาซาร์ และ เนมันยา มาติช.

**เหตุการณ์ก่อนการแข่งขัน**

**รายละเอียด**
300px

**อ้างอิง**
หมวดหมู่:นัดการแข่งขันฟุตบอล
หมวดหมู่:เอฟเอคัพ
2017
หมวดหมู่:ฟุตบอลในประเทศอังกฤษ
คัง พัน-ซ็อก

คัง พัน-ซ็อก (mr= Kang Pan-sŏk ; 21 เมษายน พ.ศ. 2435 – 31 กรกฎาคม พ.ศ. 2475) เป็นมารดาของคิม อิล-ซ็อง เป็นย่าของคิม จ็อง-อิล และเป็นทวดของคิม จ็อง-อึน ผู้นำประเทศเกาหลีเหนือ เธอเป็นทั้งนักปฏิวัติและนักการเมืองคอมมิวนิสต์ชาวเกาหลี ทุกวันที่ 21 เมษายนของทุกปีในประเทศเกาหลีเหนือจะมีพิธีวางพวงมาลาเพื่อแสดงความรำลึกถึงเธอ ณ พื้นที่ปฏิวัติชิลก็อล (Chilgol Revolutionary Site) หรือชิลก็อลรี เมืองหนึ่งในจังหวัดพย็องอันที่ปัจจุบันเป็นส่วนหนึ่งของกรุงเปียงยาง
ในประเทศเกาหลีเหนือ คัง พัน-ซ็อกจะได้รับการเทิดทูนว่าเป็น "มารดาแห่งเกาหลี" (Mother of Korea) หรือ "มารดาผู้ยิ่งใหญ่ของเกาหลี" (Great Mother of Korea) ซึ่งคิม จ็อง-ซุก (김정숙; 金正淑) มารดาของคิม จ็อง-อิลก็ถูกเทิดทูนแบบเดียวกันนี้ ทั้งนี้คัง พัน-ซ็อกถือเป็นสมาชิกในครอบครัวคนแรกของคิม อิล-ซ็องที่มีลัทธิบูชาบุคคล เพื่อสนับสนุนความสำคัญของบุตรชายมาตั้งแต่ปลายทศวรรษที่ 1960 เป็นต้นมา ในปี พ.ศ. 2510 หนังสือพิมพ์แรงงาน (로동신문; 勞動新聞) ได้ยกย่องให้เธอเป็น "แม่ของทุกคน" (mother of all) ในปีเดียวกันนั้นกลุ่มสตรีประชาธิปไตย (Democratic Women's League) ริเริ่มการรณรงค์ "เรียนรู้จากท่านคัง พัน-ซ็อก" (Learning from Madame Kang Pan-sŏk) และแต่งเพลง "แม่แห่งเกาหลี" เพื่อเป็นเกียรติแก่เธอ นอกจากนี้ยังมีภาพยนตร์ชีวประวัติธรรมิกชน (hagiographic biography) ชื่อว่า "แม่แห่งเกาหลี" (The Mother of Korea) เมื่อปี พ.ศ. 2511
ปัจจุบันมีโบสถ์ชิลก็อลในเปียงยางเป็นอนุสรณ์ที่ถูกสร้างเพื่อรำลึกถึงเธอโดยเฉพาะ เพราะส่วนตัวเธอนับถือศาสนาคริสต์นิกายเพรสไบทีเรียน ซึ่งชื่อของเธอมีความหมายว่า "หิน" ที่สื่อถึงนามของนักบุญเปโตร

**อ้างอิง**

**หนังสืออ่านเพิ่มเติม**
oclc=6695920
*oclc=11370735

**แหล่งข้อมูลอื่น**
 Chilgol Revolutionary Site picture album date=2016-03-06  at Naenara- Chilgol Revolutionary Site (video) date=2016-03-04  at Naenara
หมวดหมู่:บุคคลในยุคราชวงศ์โชซ็อน
หมวดหมู่:นักการเมืองเกาหลีเหนือ
หมวดหมู่:คริสต์ศาสนิกชนชาวเกาหลีเหนือ
คิม ฮย็อง-จิก

คิม ฮย็อง-จิก (hangul=김형직; 10 กรกฎาคม ค.ศ. 1894 – 5 มิถุนายน ค.ศ. 1926) เป็นนักเคลื่อนไหวเพื่อเอกราชชาวเกาหลีในช่วงที่เกาหลีอยู่ภายใต้การปกครองของญี่ปุ่น เขาเป็นบิดาของคิม อิล-ซ็อง ผู้ก่อตั้งประเทศเกาหลีเหนือ เป็นปู่ของคิม จ็อง-อิล และเป็นทวดของคิม จ็อง-อึน ผู้นำเกาหลีเหนือคนปัจจุบัน

**ชีวประวัติ**
ข้อมูลเกี่ยวกับคิมมีน้อยมาก เขาเกิดเมื่อ 10 กรกฎาคม ค.ศ. 1894date=January 2019 ในหมู่บ้านเล็ก ๆ ชื่อมันกย็องแด ซึ่งตั้งอยู่บนยอดเขามันกย็องบง (만경봉 (萬景峰), "All-Seeing Peak") ห่างจากเปียงยางไปทางต้นน้ำตามแม่น้ำแทดงเพียง 12 กิโลเมตร คิมเป็นบุตรชายของคิม โบ-ฮย็อน (1871–1955)  คิมเข้าเรียนที่โรงเรียนซุงชิล (labels=no) ซึ่งดำเนินการโดยมิชชันนารีชาวอเมริกัน และได้เป็นครูที่โรงเรียนซุนฮวา (labels=no) ในมันกย็องแดใน ค.ศ. 1913 และโรงเรียนคริสเตียนมย็องชิน (labels=no) ในพงฮวา-รี เทศมณฑลคังดง ใน ค.ศ. 1916 และต่อมาทำงานเป็นเภสัชกรสมุนไพร ตามแหล่งข้อมูลทางการของเกาหลีเหนือ เขาเสียชีวิตจากปัญหาสุขภาพหลายประการ รวมถึงภาวะเนื้อตายจากความเย็นกัดระดับสาม
คิมและภรรยาของเขาเข้าร่วมคริสตจักรคริสเตียน และคิมยังเคยรับใช้ในฐานะมิชชันนารีโปรเตสแตนต์นอกเวลา มีรายงานว่าคิม อิล-ซ็อง บุตรชายของเขา เข้าโบสถ์ช่วงวัยรุ่นก่อนจะกลายเป็นผู้ไม่เชื่อในพระเจ้าในภายหลัง
คิม อิล-ซ็องมักพูดถึงแนวคิดของบิดาเรื่องชีว็อน (지원 (志遠), หมายถึง ความมุ่งมั่นอันชอบธรรม หรือ ปณิธานอันเที่ยงธรรม)
ชีวประวัติทางการของรัฐบาลเกาหลีเหนือระบุว่าปู่ของคิม จ็อง-อิล "เป็นผู้นำขบวนการปลดปล่อยชาติต่อต้านญี่ปุ่นและเป็นผู้บุกเบิกการเปลี่ยนทิศทางจากการเคลื่อนไหวชาตินิยมไปสู่การเคลื่อนไหวคอมมิวนิสต์ในเกาหลี" เกาหลีเหนืออ้างว่าคิม ฮย็อง-จิกได้จัดการประชุมสำคัญของนักเคลื่อนไหวเพื่อเอกราชในเดือนพฤศจิกายน ค.ศ. 1921 ซึ่งมีการระลึกถึงที่แหล่งปฏิวัติซันซง

**ครอบครัว**
 บิดา: คิม โบ-ฮย็อน (3 ตุลาคม ค.ศ. 1871 – 2 กันยายน ค.ศ. 1955)
** ปู่ (ฝ่ายบิดา): คิม อึง-อู (17 มิถุนายน ค.ศ. 1848 – 4 ตุลาคม ค.ศ. 1878)
** ย่า (ฝ่ายบิดา): คุณนายอี (labels=no)- มารดา: อี โบ-อิก (labels=no; 31 พฤษภาคม ค.ศ. 1876 – 18 ตุลาคม ค.ศ. 1959)- น้องชาย
** คิม ฮย็อง-นก (labels=no)
** คิม ฮย็อง-กว็อน (4 พฤศจิกายน ค.ศ. 1905 – 12 มกราคม ค.ศ. 1936)- น้องสาว
** คิม กู-อิล (labels=no)
** คิม ฮย็อง-ซิล (labels=no)
** คิม ฮย็อง-บก (labels=no)- ภรรยา: คัง พัน-ซ็อก
** บุตรชายคนแรก: คิม อิล-ซ็อง (15 เมษายน ค.ศ. 1912 – 8 กรกฎาคม ค.ศ. 1994)
** บุตรชายคนที่สอง: คิม ช็อล-จู (12 มิถุนายน ค.ศ. 1916 – 14 มิถุนายน ค.ศ. 1935)
** บุตรชายคนที่ 3: คิม ย็อง-จู (ค.ศ. 1920–2021)

**อ้างอิง**

**หนังสืออ่านเพิ่ม**
 cite book |last=April 15th Writing Staff, Central Committee of Korean Writers' Union |title= Dawn of a New Age: A Novel| volume= 1 |location=Pyongyang |publisher=Foreign Languages Publishing House |oclc=154676863 - cite book |last=The Party History Institute of the C. C. Of the Workers' Party of Korea |title=Kim Hyong Jik: Indomitable Anti-Japanese Revolutionary Fighter |location=Pyongyang |publisher=Foreign Languages Publishing House |date=1973 |oclc=252037406 
หมวดหมู่:บุคคลที่เกิดในปี พ.ศ. 2437
หมวดหมู่:บุคคลที่เสียชีวิตในปี พ.ศ. 2469
หมวดหมู่:นักเคลื่อนไหวเพื่อเอกราชเกาหลี
หมวดหมู่:โปรเตสแตนท์เกาหลี
หมวดหมู่:ตระกูลคิม (เกาหลีเหนือ)
จอช แฮร์ร็อป

โจชัว แอนดรูว์ ฮาร์รอป (Joshua Andrew Harrop ; เกิด 15 ธันวาคม พ.ศ. 2538) นักฟุตบอลอาชีพชาวอังกฤษ เคยลงเล่นให้กับ แมนเชสเตอร์ยูไนเต็ด ในตำแหน่งกองกลาง

**อาชีพ**

**แมนเชสเตอร์ยูไนเต็ด**
ฮาร์รอปประเดิมสนามในนามทีมชุดใหญ่ให้กับแมนเชสเตอร์ยูไนเต็ดเมื่อวันอาทิตย์ที่ 21 พฤษภาคม พ.ศ. 2560 โดย โชเซ มูรีนโย ผู้จัดการทีมได้ส่งลงเป็นตัวจริงในนัดสุดท้ายของพรีเมียร์ลีก ฤดูกาล 2016–17  ที่ทีมปีศาจแดงเปิด โอลด์แทรฟฟอร์ด เอาชนะทีมปราสาทเรือนแก้ว คริสตัลพาเลซ ไปได้ 2–0 โดยแฮร์ร็อปสามารถทำประตูแรกในอาชีพได้เมื่อเขาเป็นผู้ยิงประตูแรกให้กับทีมปีศาจแดง

**เพรสตันนอร์ทเอนด์**
วันที่ 3 กรกฎาคม พ.ศ. 2560 สโมสร เพรสตันนอร์ทเอนด์ ในศึก แชมเปี้ยนชิป ประกาศว่าสามารถคว้าตัวแฮร์ร็อปมาร่วมทีมด้วยสัญญา 4 ปีแต่ไม่มีการเปิดเผยค่าตัว

**แหล่งข้อมูลอื่น**
 314167
หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเพรสตันนอร์ทเอนด์
หมวดหมู่:บุคคลจากสต็อกพอร์ต
เดมีตรี มิตเชลล์

เดมีตรี คาริม มิตเชลล์ (Demetri Karim Mitchell ; เกิด 11 มกราคม พ.ศ. 2540) นักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับเอ็กซิเตอร์ซิตี ในอีเอฟแอลลีกวัน

**อาชีพ**

**แมนเชสเตอร์ยูไนเต็ด**
มิตเชลล์เริ่มต้นการเป็นนักฟุตบอลที่ศูนย์ฝึกเยาวชนเฟลตเชอร์มอสเรนเจอร์สเช่นเดียวกับ แคเมอรอน บอร์ธวิก-แจ็กสัน และ มาร์คัส แรชฟอร์ด ก่อนจะย้ายเข้ามาอยู่ที่ศูนย์ฝึกเยาวชนของแมนเชสเตอร์ยูไนเต็ดเมื่อ พ.ศ. 2556 ขณะอายุเพียง 16 ปีโดยในช่วงแรกมิตเชลล์เล่นในตำแหน่งกองหน้ากระทั่งบอร์ธวิก-แจ็กสันซึ่งเล่นในตำแหน่งกองหลังถูกยืมตัวไปเล่นกับทีม วูล์ฟแฮมป์ตันวันเดอเรอร์ส มิตเชลล์จึงสลับมาเล่นตำแหน่งกองหลังจนถึงปัจจุบัน
มิตเชลล์ถูก โชเซ มูรีนโย ผู้จัดการทีมชุดใหญ่ของปีศาจแดงเรียกตัวเมื่อวันที่ 7 พฤษภาคม พ.ศ. 2560 เพื่อไปร่วมฝึกซ้อมกับทีมชุดใหญ่ก่อนนัดที่จะออกไปเยือนทีม อาร์เซนอล ที่ เอมิเรตส์สเตเดียม แต่มิตเชลล์ก็ถูกตัดชื่อออกไม่มีชื่อเป็น 1 ใน 18 นักเตะที่ร่วมเดินทางกระทั่งอาทิตย์ต่อมามิตเชลล์ได้ร่วมเดินทางไปกับทีมชุดใหญ่เป็นครั้งแรกในฐานะตัวสำรองในนัดที่ออกไปเยือนและแพ้ ทอตนัมฮอตสเปอร์ 1–2 แต่มิตเชลล์ก็ไม่มีโอกาสได้ลงเล่น
กระทั่งเกมนัดสุดท้ายใน ฤดูกาล 2016–17 มิตเชลล์ก็ได้มีโอกาสประเดิมสนามเป็นครั้งแรกในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไป 2–0
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักฟุตบอลจากแมนเชสเตอร์
วอลเธอร์ ซอมแมร์ลัธ

วอลเธอร์ ซอมแมร์ลัธ เป็นพระราชบิดาใน สมเด็จพระราชินีซิลเวียแห่งสวีเดน และเป็นพระราชอัยกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ โดยเขาเป็นนักธุรกิจชาวเยอรมนีอีกด้วย วอลเธอร์ ถึงแก่กรรมวันที่ 21 ตุลาคม ค.ศ. 1990 สิริอายุรวม 89 ปี
ไฟล์:Grave Walther and Alice Sommerlath 2.JPG|148px|thumb|left|หลุมศพของ วอลเธอร์ ซอมแมร์ลัธและอลิซ ซอมแมร์ลัธ ภรรยา

**อ้างอิง**
 Rosvall, Ted, Bernadotteättlingar, Falköping: Rosvall Royal Books, 1992, ISBN 91-630-1299-5-  Ancestry of Queen Silvia of Sweden- Genealogics - Leo van de Pas - Walther Sommerlath
1990
หมวดหมู่:ชาวเยอรมัน
หมวดหมู่:บุคคลจากไฮเดิลแบร์ค
หมวดหมู่:สมาชิกพรรคนาซี
อลิซ ซอมแมร์ลัธ

อลิซ ซอมแมร์ลัธ เป็นพระราชมารดาใน สมเด็จพระราชินีซิลเวียแห่งสวีเดน และเป็นพระราชอัยยิกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์  อลิซ ถึงแก่กรรมวันที่ 9 มีนาคม ค.ศ. 1997 สิริอายุรวม 90 ปี
ไฟล์:Grave Walther and Alice Sommerlath 2.JPG|148px|thumb|left|หลุมศพของ อลิซ ซอมแมร์ลัธและวอลเธอร์ ซอมแมร์ลัธ สวามี

**อ้างอิง**
 Genealogics - Leo van de Pas - Alice Soares de Toledo
1997
หมวดหมู่:ชาวบราซิล
อังเคล โกเมส

อังเคล โกเมส (Angel Gomes; เกิด 31 สิงหาคม ค.ศ. 2000) นักฟุตบอลชาวอังกฤษเชื้อสายโปรตุเกส ปัจจุบันเล่นในตำแหน่งกองกลางตัวรุกให้กับลีล ในลีกเอิง เขาเคยเป็นนักเตะชุดเยาวชนของ แมนเชสเตอร์ยูไนเต็ด ในตำแหน่งกองกลางตัวรุก นอกจากนี้ยังเคยเป็นกัปตันทีมชาติอังกฤษรุ่นอายุไม่เกิน 16 ,17 และ 18 ปีตามลำดับ รวมถึงยังเป็นญาติผู้น้องของ นานี อดีตปีกความเร็วสูงของทีมปีศาจแดงอีกด้วย ในระดับทีมชาติ อังเคลเป็นส่วนหนึ่งของทีมชาติอังกฤษ U17 ที่คว้าแชมป์ฟุตบอลโลกเยาวชนอายุไม่เกิน 17 ปี 2017 ที่ประเทศอินเดีย

**อาชีพ**

**แมนเชสเตอร์ยูไนเต็ด**
โกเมสเริ่มต้นการเป็นนักฟุตบอลด้วยการเข้าร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2549 ขณะอายุเพียง 6 ปีและเนื่องจากฝีเท้าที่พัฒนาอย่างรวดเร็วทำให้โกเมสก้าวขึ้นมาเล่นในทีมชุดต่าง ๆ ของปีศาจแดงกระทั่งได้ก้าวขึ้นมาติดทีมรุ่นอายุไม่เกิน 18 ปีของสโมสร
วันพฤหัสบดีที่ 18 พฤษภาคม พ.ศ. 2560 โกเมสได้รับรางวัลนักเตะดาวรุ่งยอดเยี่ยมแห่งปีของสโมสรหรือรางวัล Jimmy Murphy Player of the Year ด้วยผลงานลงเล่น 19 นัดทำไป 12 ประตูจากนั้นเพียง 1 วันเขาก็ถูกเรียกตัวให้ไปซ้อมกับทีมชุดใหญ่เพื่อที่จะลงแข่งขันพรีเมียร์ลีกนัดสุดท้ายของฤดูกาล 2016–17 ในนัดที่เปิดบ้านพบกับคริสตัลพาเลซและเอาชนะไปได้ 2–0 เมื่อวันที่ 21 พฤษภาคม พ.ศ. 2560
โกเมสได้ประเดิมสนามในนามทีมชุดใหญ่ให้กับทีมปีศาจแดงด้วยการลงไปเล่นแทน เวย์น รูนีย์ ทำให้โกเมสกลายเป็นนักเตะอายุที่น้อยที่สุดอันดับ 2 ของสโมสรที่ได้ลงเล่นในลีกสูงสุดด้วยวัย 16 ปี 263 วันต่อจาก ดันแคน เอ็ดเวิร์ด ตำนานกองหน้าของทีมที่ทำไว้ด้วยวัย 16 ปี 185 วันเมื่อ พ.ศ. 2495 และนอกจากนี้ยังทำสถิติเป็นนักเตะที่เกิดในยุคมิลเลเนียมคนแรกของสโมสรที่ได้ลงเล่นในพรีเมียร์ลีก

**ฤดูกาล 2018–19**
โกเมสได้ลงเล่นนัดแรกของซีซั่นในวันที่ 26 ธันวาคม 2561 เขาได้เปลี่ยนตัวลงเล่นแทนฆวน มาตาในนาทีที่81 ในเกมที่ชนะฮัดเดอส์ฟีลด์ทาวน์3-1

**ทีมชาติ**
โกเมสสามารถเลือกเล่น 2 ประเทศได้ นอกจากอังกฤษคือแองโกล่าและโปรตุเกส

**สไตล์การเล่น**
สไตล์การเล่นของโกเมสมักจะถูกเปรียบเทียบกับRonaldinho

**ชีวิตส่วนตัว**
โกเมสเป็นลูกชายแท้ๆของกิล โกเมส ซึ่งพ่อของเป็นชาวแองโกลันเขาเคยลงเล่นให้กับโปรตุเกสอายุไม่เกิน 21 ปี

**รางวัล**

**ทีมชาติอังกฤษ**
ฟุตบอลโลกเยาวชนอายุไม่เกิน 17 ปี 2017: ชนะเลิศ

**ส่วนตัว**
ผู้เล่นดีเด่นแมนเชสเตอร์ยูไนเต็ด พรีเมียร์คัพ :2015
*นักเตะที่อายุน้อยดีเด่นของแมนเชสเตอร์ยูไนเต็ด ฤดูกาล2016–17

**อ้างอิง**
หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:ชาวอังกฤษเชื้อสายโปรตุเกส
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นล็อสก์ลีล
หมวดหมู่:ผู้เล่นในลีกเอิง
หมวดหมู่:บุคคลจากเอดมันตัน (ลอนดอน)
หมวดหมู่:นักกีฬาจากลอนดอน
ไมโครซอฟท์ เพนต์

ไมโครซอฟท์ เพนต์ (ชื่อเดิมคือ เพนต์บรัช) หรือเป็นที่รู้จักในชื่อ เพนต์ เป็นโปรแกรมคอมพิวเตอร์กราฟิกอย่างง่ายของไมโครซอฟท์ โดยโปรแกรมสามารถบันทึกไฟล์เป็นบิตแมป (ในแบบสี 24-บิต, 256 สี, 16 สี, ขาวดำ, ใช้นามสกุล .bmp), เจเพ็ก, จิฟ (ยกเว้นภาพที่โปร่งใส), พิง (ไม่รองรับสีแบบ alpha channel) และทิฟฟ์แบบหน้าเดียว โดยตัวโปรแกรมมีความสามารถในการวาดทั้งขาวดำและสี แต่ไม่รองรับสเกลสีเทา (grayscale) โดยโปรแกรมนี้มีในระบบปฏิบัติการวินโดวส์ทุกรุ่น ความเรียบง่ายและใช้ได้อย่างรวดเร็วของตัวโปรแกรมทำให้เพนต์กลายเป็นหนึ่งในโปรแกรมที่ใช้งานกันมากที่สุดในระบบปฏิบัติการวินโดวส์ในรุ่นก่อน ๆ และใช้งานกันอย่างแพร่หลายในการตกแต่งภาพแบบง่ายในปัจจุบัน
แต่ในเดือนกรกฎาคม 2560 บนวินโดวส์ 10 ในรุ่น Fall Creators Update นั้น โปรแกรมนี้จะเป็นสถานะเลิกพัฒนา (deprecated) และจะเอาออกในอนาคต เพราะไม่มีการปรับปรุงแล้วและถูกแทนที่ด้วยเพนต์ทรีดี แต่ยังสามารถดาวน์โหลดมาใช้งานได้ที่วินโดวส์สตอร์

**ประวัติ**

**โปรแกรมเพนต์ทรีดี**
ในช่วงเดือนพฤษภาคม 2559 ได้เปลี่ยนชื่อโปรแกรมเพนต์ใหม่เป็น เพนต์ทรีดี ซึ่งมีความสามารถในการวาดวัตถุสามมิติ และสามารถทำงานได้ทั้งสองมิติและสามมิติ โดยในขณะนี้มีเพียงวินโดวส์ 10 ในรุ่น Creators Update ขึ้นไปเท่านั้น ที่สามารถใช้งานได้

**อ้างอิง**
หมวดหมู่:ส่วนประกอบของวินโดวส์
ม่านไผ่

ไฟล์:Bamboo Curtain.svg|thumb|300px|ม่านไม้ไผ่ ปี ค.ศ. 1959 แสดงเป็นเส้นสีดำ ประเทศที่มีรัฐบาลคอมมิวนิสต์ที่อยู่ทางตอนเหนือของม่านไม้ไผ่เป็นสีแดง สมาชิกซีโต้ที่อยู่อีกฝั่งหนึ่งเป็นสีน้ำเงิน ประเทศที่เป็นกลางเป็นสีเทา
ม่านไผ่ (Bamboo Curtain) เป็นเส้นแบ่งเขตทางอุดมการณ์ในทวีปเอเชีย นับแต่ชัยชนะของสาธารณรัฐประชาชนจีนในสงครามกลางเมืองจีนบนแผ่นดินใหญ่ในปี ค.ศ. 1949 เริ่มทลายลงในปี ค.ศ. 1979 จากนโยบายการเปิดประเทศและการปฏิรูปเศรษฐกิจของเติ้ง เสี่ยวผิงและทลายลงอย่างสมบรูณ์ลงหลังสงครามเย็นยุติในปี ค.ศ. 1991 จุดประสงค์ในตั้งเพื่อปิดกั้นตนเองและกันการเข้ามาของลัทธิทุนนิยม เหมือนม่านเหล็ก 
ทั้งสองด้านของม่านไผ่มีอุดมการณ์ที่แตกต่างกันโดย- ทางเหนือของม่านไผ่ เป็นรัฐบาลคอมมิวนิสต์ โดยมีสหภาพโซเวียตและสาธารณรัฐประชาชนจีนเป็นประเทศผู้นำ มีประเทศพันธมิตรได้แก่ มองโกเลีย,เกาหลีเหนือและเวียดนามเหนือ- ทางใต้ ทางตะวันตกเฉียงใต้ และทางตะวันออกของม่านไผ่ เป็นรัฐบาลที่ได้รับการคุมครององค์การสนธิสัญญาป้องกันภูมิภาคเอเชียตะวันออกเฉียงใต้และปฏิญญากรุงเทพฯ โดยมีสหรัฐอเมริกาเป็นประเทศผู้นำ ประเทศพันธมิตรได้แก่ สหราชอาณาจักร ,ฝรั่งเศส,ออสเตรเลีย,นิวซีแลนด์ปากีสถาน,ไทย,เกาหลีใต้,ญี่ปุ่นและฟิลิปปินส์ นอกจากนั้นยังมีการให้ความคุมครองแก่รัฐบาล ลาว,กัมพูชาและเวียดนามใต้
ในตลอดเวลาม่านไผ่ได้มีการเปลี่ยนแปลงพรมแดนตลอด ทั้งจากสงครามเวียดนาม ที่ทำให้รัฐบาลในอินโดจีนทั้งหมดเป็นรัฐบาลคอมมิวนิสต์ทำให้ม่านไผ่ขยายไปยังชายแดนประเทศไทย ความแตกแยกระหว่างจีน–โซเวียต ที่ทำให้เกิดความแตกในพันธมิตรฝ่ายคอมมิวนิสต์ในเอเชียโดย ประเทศพันธมิตรสหภาพโซเวียตได้แก่ มองโกเลีย,ลาวและเวียดนามและประเทศพันธมิตรสาธารณรัฐประชาชนจีนได้แก่ กัมพูชา ทำให้ม่านไผ่ขยายไปทั่วชายแดนจีนกับสหภาพโซเวียตและทั่วชายแดนประเทศกัมพูชา
ความสัมพันธ์ที่ดีขึ้นระหว่างจีนและสหรัฐอเมริกาในตอนท้ายของสงครามเย็นจากการเยือนประเทศจีนของนิกสันเพื่อถ่วงอำนาจสหภาพโซเวียตและนโยบายการเปิดประเทศและการปฏิรูปเศรษฐกิจของเติ้ง เสี่ยวผิงม่านไผ่เริ่มทลายลง
ในปัจจุบันม่านไผ่ได้ทลายลงไปแล้ว แต่ยังมีการใช้เรียกเขตปลอดทหารในเกาหลีอยู่บาง ม่านไผ่ยังถูกใช้เรียกพรมแดนธรรรมชาติและเศรษฐกิจที่ล้อมรอบเมียนมา

**อ้างอิง**
หมวดหมู่:สิ้นสุดในปี พ.ศ. 2534
หมวดหมู่:สงครามเย็น
หมวดหมู่:คำศัพท์การเมือง
หมวดหมู่:ความสัมพันธ์ระหว่างประเทศของสหภาพโซเวียต
วิกิพีเดีย:เสนอบทความคุณภาพ/ราโมนส์

=== ราโมนส์**
ราโมนส์ ถูกเสนอเมื่อ 22 พฤษภาคม พ.ศ. 2560 และจะได้รับการพิจารณาภายในวันที่ 5 มิถุนายน พ.ศ. 2560
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 19 มิถุนายน พ.ศ. 2560
 เสนอชื่อโดย SupanutA. (พูดคุย) (แปลจาก En Wiki มาอีกทีนึงซึ่งเป็นบทความคุณภาพอยู่แล้ว)
สนับสนุน 
#เนื้อหา,รายละเอียดและมีการอ้างอิงค่อนข้างเยอะ--โก๋ปอ ≧ω≦ (พูดคุย) 22:20, 22 พฤษภาคม 2560 (+07)
# คิดเห็นตามคุณ EZBELLA และน่าจะเหมาสมเป็นบทความคัตสรร--Tvcccp  (cn:Yesona)  (Talk)  09:44, 23 พฤษภาคม 2560 (ICT)
คัดค้าน
#
#
เสนอแนะการปรับปรุง
#
วิธีการแปรค่า (กลศาสตร์ควอนตัม)

ในกลศาสตร์ควอนตัม วิธีการแปรค่า (Variational method) เป็นวิธีหนึ่งในการหาค่าประมาณของสถานะที่พลังงานต่ำสุดหรือสถานะพื้น (Ground state) และสถานะกระตุ้น (Excited state) บางสถานะได้ วิธีการนี้จะช่วยในการประมาณฟังก์ชันคลื่น ได้ เช่น ระดับพลังงานย่อยของโมเลกุล (Molecular orbitals) โดยพื้นฐานสำหรับวิธีการนี้คือ หลักการแปรค่า (Variational principle)
วิธีการนี้เป็นวิธีการที่รู้ฮาร์มิลโตเนียน H แต่ไม่รู้ค่าไอเกน E (Eigenvalue) และ ค่าสถานะไอเกน (Eigenfunction) จึงต้องมีการเดา “ฟังก์ชันคลื่นทดสอบ” (trial wavefunction) ที่ขึ้นกับพารามิเตอร์อย่างน้อย 1 ตัวหรือมากกว่าและหาค่าพารามิเตอร์เหล่านี้ซึ่งเป็นค่าคาดหวังของพลังงานที่ต่ำที่สุด ฟังก์ชันคลื่นที่ได้จากการกำหนดค่าพารามิเตอร์ให้เป็นค่าหนึ่ง ๆ คือการประมาณฟังก์ชันคลื่นของสถานะพื้น และค่าคาดหวังของพลังงานในสถานะนั้น คือ ขีดจำกัดบนของพลังงานในสถานะพื้น

**คำอธิบาย**
สมมติว่า ใน Hilbert space มีเอร์มิทเทียนโอเปอร์เรเตอร์ ที่เรียกว่า ฮาร์มิลโตเนียน (Hamiltonian) H ที่อธิบายถึงระบบที่ต้องการศึกษา และฟังก์ชันคลื่นที่สามารถนอร์มอลไลซ์ได้ (normalizable function) ใด ๆ ที่ขึ้นกับอาร์กิวเมนต์ที่เหมาะสมสำหรับฟังก์ชันคลื่นที่ไม่ทราบค่าของระบบ ตามสมการ
และมีค่าคาดหวัง (Expectation value) เป็น
เนื่องจากไม่ทราบฟังก์ชันคลื่น จึงต้องเดาฟังก์ชันคลื่นทดสอบ (trial wavefunction) ขึ้นมาแล้วคำนวณหาค่าคาดหวัง ซึ่งฟังก์ชันคลื่นทดสอบที่ถูกต้องจะได้ค่าคาดหวัง เป็นไปตามหลักการแปรค่าที่กล่าวว่า -    เมื่อ  คือ พลังงานที่ต่ำที่สุดของสถานะไอเกน (สถานะพื้น) ของฮาร์มิลโตเนียน -    ก็ต่อเมื่อ  เท่ากับฟังก์ชันคลื่นของสถานะพื้นของระบบที่ต้องการศึกษาอย่างแม่นตรง
หลักการแปรค่าที่กล่าวข้างบนเป็นพื้นฐานของวิธีการแปรค่าที่ใช้ในกลศาสตร์ควอนตัมและเคมีควอนตัม เพื่อหาค่าประมาณของสถานะพื้น
แน่นอนว่า ถ้าเราพยายามเดาค่าฟังก์ชันคลื่นที่เป็นไปได้ทั้งหมดเพื่อที่จะให้ได้ค่าคาดหวังของ H ที่มีค่าน้อยที่สุดแล้วนั้นค่าที่น้อยที่สุดควรเป็น  และสถานะที่มีความเกี่ยวข้องควรเป็นสถานะไอเกน (eigenstate) ของ  ซึ่งการเดาหรือปรับเปลี่ยนค่าไปเรื่อย ๆ ในพื้นที่ทั้งหมดของ Hilbert space จะซับซ้อนยุ่งยากเกินไปสำหรับการคำนวณ จึงมีการกำหนดตัวแปรขึ้นมา แทนด้วยตัวแปร  ใด ๆ เมื่อ i = 1,2,3,…,N และอาจเรียกฟังก์ชันทดสอบที่มีตัวแปร  นี้ว่า Ansatz โดยบาง Ansatz นำไปสู่การประมาณค่าที่ดีกว่าตัวอื่น ๆ ดังนั้นการเลือก Ansatz จึงเป็นสิ่งสำคัญ เมื่อให้ฟังก์ชันคลื่นเป็นฟังก์ชันของ   ตามสมการ
ซึ่ง  จะมีกี่ตัวขึ้นกับองศาเสรีของปัญหาที่พิจารณา
ทำการนอร์มอล์ไลซ์และหาค่า  ตามสมการข้างล่าง
โดยจะหาค่า   ที่ทำให้ได้ค่า  น้อยที่สุด จากการหาอนุพันธ์ของ  เทียบกับ  แล้วให้เท่ากับศูนย์ 
 เมื่อได้ค่า  ที่ทำให้ได้ค่า  น้อยที่สุดแล้ว จะสามารถหาฟังก์ชันคลื่นและพลังงานในสถานะพื้นที่ต้องการได้ โดยการแทนค่า  นี้กลับเข้าไปในสมการ (3) และ (4) 
ความสำเร็จของวิธีการนี้ยังคงขึ้นอยู่กับการใช้ฟังก์ชันคลื่นทดสอบที่มีพารามิเตอร์  ที่ดี นี่เป็นเหตุผลที่เรียกวิธีนี้ว่า วิธีการแปรค่า: เราจะต้องปรับเปลี่ยนพารามิเตอร์  ใน Ansatz และหาพารามิเตอร์  ที่ทำให้  ลดลงจนเป็นค่าที่น้อยที่สุด ถ้า Ansatz เป็นสถานะที่ใกล้เคียงกับสถานะพื้นที่แท้จริงแล้ว  จะมีค่าต่ำที่สุด และถ้า Ansatz มีรูปแบบฟังก์ชันที่ถูกต้องแล้วมันก็จะนำไปสู่สถานะพื้นที่แม่นตรง
หมวดหมู่:ฟิสิกส์เชิงคำนวณ
หมวดหมู่:เคมีควอนตัม
รถถังโจเซฟ สตาลิน

รถถังโจเซฟ สตาลินหรือรถถังอิโอซิฟ สตาลิน (Ио́сиф Ста́лин,Iosif Stalin) หรือรถถัง IS เป็นรถถังหนักที่พัฒนาต่อเนื่องจาก รถถังคลีเมนต์ โวโรชีลอฟ โดยสหภาพโซเวียตในช่วงสงครามโลกครั้งที่สอง 
รถถัง IS ได้รับการออกแบบด้วยเกราะหนาเพื่อตอบโต้ปืน 88 มิลลิเมตรของเยอรมันและมีปืนใหญ่ที่สามารถเอาชนะรถถังทีเกอร์และรถถังพันเทอร์ได้ การพัฒนากระสุนระเบิดแรงสูงที่เป็นประโยชน์ในการทำลายสนามเพลาะและบังเกอร์ IS-2 ถูกนำไปใช้ในเดือนเมษายน พ.ศ. 2487 และถูกใช้เป็นหัวหอกโดยกองทัพแดงในขั้นตอนสุดท้ายของยุทธการที่เบอร์ลิน

**การออกแบบและการผลิต**

**โมเดล**
 KV-85- IS-1- IS-100- IS-122 (IS-2 Model 1943)- IS-2 model 1944- IS-2M- IS-3- IS-3M- IS-4- IS-6- IS-7- IS-10

**อ้างอิง**

**แหล่งข้อมูลอื่น**
 Battlefield.ru:  JS-1 and JS-2 Development history, Combat employment, Comparison to German tanks date=2011-10-30 ,  Stripping the JS-2 -top view,  Stripping the JS-2 -bottom view,  JS-3 History date=2013-02-23 ,  Soviet Heavy Tanks Specification date=2011-10-30 ,  Last Heavy Tanks of the USSR date=2013-11-02  (JS-4 through JS-10, or T-10)- OnWar:  IS-1 date=2013-11-03 ,  IS-2 date=2005-11-22 ,  IS-3 date=2014-08-07 -  IS-2M Photobook (PDF)-  M.Baryatinsky. History of IS-2 tanks (Russian)-  Picture of IS-2 bearing Polish markings. date=2016-10-12 - http://the.shadock.free.fr/Surviving_IS2.pdf. Retrieved 22/3/2008. Provides the location as well as photographs of surviving IS-2 tanks.-  IS-7 model 1948 date=2016-08-09 -  IS tanks, in museums and monuments.-  IS-3 "test drive" (video)-  AWACS Tank Guide: IS-7 - Beginner's Guides & Tutorials
หมวดหมู่:รถถังจากสหภาพโซเวียต
หมวดหมู่:รถถังโซเวียตในสงครามโลกครั้งที่สอง
หมวดหมู่:รถถังหนักในสงครามโลกครั้งที่สอง
หมวดหมู่:โจเซฟ สตาลิน
จิรัชญา เกตุคง

จิรัชญา เกตุคง (15 สิงหาคม พ.ศ. 2538) ชื่อเล่น ตะวัน เป็นนางแบบชาวไทยที่ได้รับตำแหน่งชนะเลิศในเอเชียเน็กซต์ท็อปโมเดล ฤดูกาลที่ 4 ซึ่งเป็นผู้ชนะจากประเทศไทยคนที่สองของรายการเอเชีย เน็กซ์ ท็อป โมเดล

**ประวัติ**
จิรัชญา เกตุคง มีชื่อเล่นว่า ตะวัน เกิดเมื่อวันที่ 15 สิงหาคม พ.ศ. 2538 ครอบครัวมีอาชีพค้าขาย มีน้องสาวหนึ่งคน
ในวัยเด็ก จิรัชญามักจะไปช่วยพ่อแม่ค้าขายที่ตลาด ความฝันตอนวัยเด็กของเธอเหมือนกับเด็กทั่วไป คืออยากเป็นครูหรือไม่ก็หมอ แต่คนรอบข้างบอกว่าเธอขายาว ตัวสูง เลยแนะเธอวำให้ไปเป็นนางแบบ จุดเริ่มต้นมาจากการดูการประกวดในโทรทัศน์แล้วเกิดเป็นความชอบ เคยเดินสายประกวดในต่างจังหวัด แต่เธอรู้สึกว่าเธอเหมาะกับอาชีพนางแบบมากกว่า
จิรัชญา จบการศึกษาระดับมัธยมศึกษาตอนปลายที่ โรงเรียนพิบูลวิทยาลัย และได้หยุดเรียนต่อเนื่องจากปัญหาทางการเงินของครอบครัว หลังจากนั้นได้เข้ามาหางานทำใน กรุงเทพมหานคร

**การเดินแบบและการประกวด**
ในปี 2556 จิรัชญา ได้เป็นหนึ่งในผู้เข้าประกวด เอเชีย นิว สตาร์ โมเดล คอนเทสต์ 2013 เฟซ ออฟ ไทยแลนด์ (Asia New Star Model Contest 2013 Face of Thailand) จากผู้เข้าแข่งขัน 30 คน และได้รางวัลพิเศษ คือ THE BIDAN AWARD โดยเธอได้เข้าถึงรอบ 10 คนสุดท้าย หลังจากเธอได้งานเดินแบบของ Elle Fashion Week ประมาณ 3-4 เดือนต่อมา เธอก็พบโมเดลลิ่งที่ชักชวนเธอไปทำงานที่ฮ่องกงโดยได้ส่งโปรไฟล์ไปทางเอเจนซี่ เมื่อได้รับการยืนยัน จิรัชญาก็บินไปทำงานที่นั่น การใช้ภาษาอังกฤษคือปัญหาในช่วงต้นๆของเธอ เธอจึงเริ่มฝึกภาษา เช่น การดูหนัง ขยันฟังเพลงภาษาอังกฤษ จิรัชญามีสัญญาในการทำงาน 3 เดือน หลังจากหมดสัญญาครั้งแรกเธอก็ขอเซ็นสัญญาเพิ่มอีก 3 เดือน เป็น 6 เดือน เมื่อหมดสัญญา จิรัชญาก็ได้หาเอเจนซี่ใหม่และได้มาทำงานที่สิงคโปร์
หลังจากที่จิรัชญาได้ทำงานมาเกือบปี โมเดลลิ่งที่ดูแลเธอได้ส่งประวัติและผลงานของเธอเข้าไปสมัครในรายการ เอเชียเน็กซต์ท็อปโมเดล ฤดูกาลที่ 4 โดยเธอได้เป็นผู้เข้าแข่งขัน 14 คนสุดท้าย เมื่อเธอได้เข้ามาแข่งขัน แม้เธอจะรู้ภาษาอังกฤษบ้าง แต่ก็เข้าใจเพียงบางคำ เธอจึงไม่กล้าถามและไม่กล้าพูดเมื่อได้ยินคำศัพท์ที่ไม่รู้ความหมาย บางครั้งก็ถามเพื่อนที่แข่งขันด้วยกันทีหลังว่าแปลว่าอะไร แต่ในช่วงหลังๆ กรรมการสังเกตได้ ก็ได้เตือนว่าถ้าไม่เข้าใจอะไรต้องบอก จึงทำให้เธอมีความมั่นใจมากยิ่งขึ้น และได้เป็นผู้ชนะในรายการ

**ผลงาน**
หลังจากการแข่งขันได้จบลง นอกจากรางวัลที่ได้รับจากรายการ คือ เซ็นสัญญานางแบบ 3 เดือน กับ เอเจนซี่ "สตอร์ม โมเดล แมเนจเมนท์" ลอนดอน ประเทศอังกฤษ เป็นพรีเซนเตอร์ ให้กับแคมเปญจน์ ผลิตภัณฑ์ดูแลเส้นผม "เทรเซมเม่" 2016 ถ่ายแบบขึ้นปกและแฟชั่นเซ็ทในให้กับนิตยสารฮาร์เพอส์บาซาร์ (Harper's Bazaar) ประเทศสิงคโปร์ จิรัชญาได้มีผลงานอินเตอร์งานแรกคือมิวสิกวีดีโอ Blow Your Mind (Mwah) ของ Dua Lipa อีกทั้งมีงานถ่ายแบบให้กับ Topshop, Warehouse และ adidas
ในปี 2560 ได้ถ่ายแบบขึ้นปกให้กับนิตยสารแอล ประเทศโครเอเชีย (Elle Croatia) ฉบับที่ 178

**อ้างอิง**
หมวดหมู่:นางแบบไทย
หมวดหมู่:บุคคลจากจังหวัดลพบุรี
หมวดหมู่:บุคคลจากโรงเรียนพิบูลวิทยาลัย
เจ้าหญิงไธราแห่งเดนมาร์ก (2423-2488)

เจ้าหญิงไธราแห่งเดนมาร์ก  (Her Royal Highness Princess Thyra of Denmark; 14 มีนาคม ค.ศ. 1880 - 2 พฤศจิกายน ค.ศ. 1945) เป็นสมาชิกพระราชวงศ์เดนมาร์ก ทรงเป็นพระราชธิดาพระองค์ที่ 6 ใน สมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก ทรงเป็นพระราชขนิษฐาใน พระเจ้าคริสเตียนที่ 10 แห่งเดนมาร์ก และ สมเด็จพระราชาธิบดีโฮกุนที่ 7 แห่งนอร์เวย์ พระองค์มิได้เสกสมรส ทั้งนี้ เคยทรงดำรงพระอิสริยยศเป็นเจ้าหญิงแห่งเดนมาร์กและไอซ์แลนด์ ด้วย จนถึงปี ค.ศ. 1944

**อ้างอิง**
หมวดหมู่:บุคคลที่เกิดในปี พ.ศ. 2423
หมวดหมู่:บุคคลที่เสียชีวิตในปี พ.ศ. 2488
หมวดหมู่:ชาวเดนมาร์ก
หมวดหมู่:เจ้าหญิงเดนมาร์ก
ซ็อง ฮเย-ริม

ซ็อง ฮเย-ริม (mr= Sŏng Hyerim ; 24 มกราคม พ.ศ. 2480 – 18 พฤษภาคม พ.ศ. 2545) เป็นนักแสดงหญิงชาวเกาหลีเหนือ และเป็นอดีตอนุภริยาคนโปรดของคิม จ็อง-อิล

**ประวัติ**
ซ็อง ฮเย-ริมเกิดที่อำเภอชังนย็อน เกาหลีภายใต้การปกครองของญี่ปุ่น (ปัจจุบันคือจังหวัดคย็องซังใต้ ประเทศเกาหลีใต้) บิดาชื่อซ็อง ยู-กย็อง (성유경, 成有慶) กับมารดาชื่อคิม ว็อน-จู (김원주) มีพี่ชายชื่อซ็อง อิล-กี (성일기) และน้องสาวชื่อซ็อง ฮเย-รัง (성혜랑, 成蕙琅) เธอเข้าศึกษา ณ วิทยาลัยภาพยนตร์เปียงยาง (Pyongyang Movie College) แต่ลาออกในปีถัดมาเนื่องจากมีลูกกับอดีตสามี ภายหลังจึงลงเรียนใหม่จนสำเร็จการศึกษา ต่อมาก็มีผลงานภาพยนตร์ในปี พ.ศ. 2503 ทำให้เธอเป็นนักแสดงอันลือชื่อในช่วงนั้น มีผลงานภาพยนตร์ได้แก่เรื่อง อนจ็องรย็อง (온정령) และเรื่อง แพ็ก อิล-ฮง (백일홍)
ประวัติของเธอทีปรากฏส่วนใหญ่มาจากบันทึกของซ็อง ฮเย-รังน้องสาว ซึ่งคิม ย็อง-ซุนเพื่อนเก่าของเธอได้ตีพิมพ์หนังสือเรื่อง "ฉันคือเพื่อนของซ็อง ฮเย-ริม" (I Am Song Hye-rim's friend) และเปิดเผยว่าหลังพบความลับของซ็อง ฮเย-ริม เธอและครอบครัวถูกส่งเข้าสถานกักกันนาน 10 ปี อันส่งผลให้ลูกสาวของเธอเสียชีวิต ส่วนบิดามารดาถูกลักพาตัวไปและไม่เคยมีใครพบเจออีก สุดท้ายเธอจึงลี้ภัยไปประเทศเกาหลีใต้ในปี พ.ศ. 2546

**ชีวิตส่วนตัว**
ซ็อง ฮเย-ริมสมรสครั้งแรกกับรี พย็อง (리평, 李平) บุตรชายของรี กี-ย็อง (리기영, 李箕永) นักเขียนชาวเกาหลีเหนือ มีธิดาด้วยกันหนึ่งชื่อรี อก-ดล  (리옥돌)
หลังจากที่เธอหย่าขาดกับอดีตสามีในปี พ.ศ. 2511 เธอเริ่มคบหากับคิม จ็อง-อิล ซึ่งเชื่อว่าเธอน่าจะเป็นอนุภริยาคนแรกของเขา ทั้งสองมีบุตรด้วยกันหนึ่งคนคือคิม จ็อง-นัม (김정남, 金正男) เมื่อปี พ.ศ. 2514 ซึ่งในระยะเวลาหนึ่งเขาเคยเป็นลูกรักของบิดา เรื่องการมีบุตรกับซ็อง ฮเย-ริมถูกคิม อิล-ซ็องเก็บเป็นความลับจนถึงปี พ.ศ. 2518

**มรณกรรม**
ช่วงปี พ.ศ. 2523 เป็นต้นมา ซ็อง ฮเย-ริมเดินทางไปที่มอสโกเพื่อหาหมอบ่อยครั้ง เคยมีรายงานว่าเธอเสียชีวิตในปี พ.ศ. 2539 แต่หน่วยข่าวกรองเกาหลีใต้ออกมาปฏิเสธ กระทั่งมีรายงานว่าเธอเสียชีวิตลงเมื่อวันที่ 18 พฤษภาคม พ.ศ. 2545 บางรายงานอ้างว่าเธอเสียชีวิตในมอสโก

**อ้างอิง**
 เชิงอรรถ
 บรรณานุกรม
*accessdate=23 May 2007
*accessdate=23 May 2007
*url-status=dead

**แหล่งข้อมูลอื่น**
 L.A. Times piece on Song's childhood friend
หมวดหมู่:นักแสดงภาพยนตร์หญิงชาวเกาหลีเหนือ
หมวดหมู่:บุคคลจากจังหวัดคย็องซังใต้
หมวดหมู่:อนุภรรยาชาวเกาหลีเหนือ
คิม อก

คิม อก (mr= Kim Ok ; 28 สิงหาคม พ.ศ. 2507) เป็นรัฐการชาวเกาหลีเหนือ ทำหน้าที่เป็นเลขานุการิณีของคิม จ็อง-อิล จนกระทั่งเขาถึงแก่อสัญกรรม หลังการเสียชีวิตของโค ยง-ฮี (고용희; 高容姬) อนุภริยาคนหนึ่งของของคิม จ็อง-อิล คิม อกซึ่งมักออกปฏิบัติงานและพบปะกับเจ้าหน้าที่ต่างประเทศอยู่บ่อย ๆ ในฐานะสุภาพสตรีหมายเลขหนึ่งของเกาหลีเหนือโดยพฤตินัย ท่ามกลางข่าวลือว่าเธอเป็นภริยาคนที่สี่ของคิม จ็อง-อิล

**ประวัติ**
คิม อกเกิดในปี 2507 บิดาชื่อคิม ฮโย เจ้าหน้าที่อาวุโสของพรรคแรงงานแห่งเกาหลีเหนือ เธอสำเร็จการศึกษาจากมหาวิทยาลัยเปียงยาง (Pyongyang University) เธอเคยนักดนตรีมาก่อนด้วยเคยเป็นนักเปียโนหลักของมหาวิทยาลัยดนตรีและนาฏศิลป์เปียงยาง (Pyongyang University of Music and Dance) ต่อมาในปี พ.ศ. 2530 เธอจึงทำงานเป็นเลขานุการิณีของคิม จ็อง-อิล เธอดำรงตำแหน่งผู้อวยการคณะกรรมการของกระทรวงกลาโหมเกาหลีเหนือ เดือนกันยายน พ.ศ. 2555 คิม อกไปเบอร์ลิน ประเทศเยอรมนี เพื่อพบแพทย์
หลังคิม จ็อง-อิลถึงแก่อสัญกรรม เธอได้รับเครื่องรัฐอิสริยาภรณ์คิม จ็อง-อิลเพื่อสร้าง "ประเทศสังคมนิยมที่เจริญรุ่งเรือง" พร้อมกับบุคคลอีก 131 คน แต่การมีตัวตนของเธอ กลับไม่เป็นที่ต้องใจคิม จ็อง-อึนซึ่งเป็นลูกเลี้ยงนัก โดยเธอถูกถอดจากตำแหน่งต่าง ๆ ทั้งหมดในเดือนกรกฎาคม พ.ศ. 2556
ต้นเดือนกรกฎาคม พ.ศ. 2559 เธอถูกล้างบางโดยคิม จ็อง-อึน และถูกส่งไปยังค่ายแรงงาน

**อ้างอิง**
หมวดหมู่:นักดนตรีชาวเกาหลีเหนือ
เคลนบิวเทรอล

เคลนบิวเทรอล (Clenbuterol) หรือชื่อทางการค้าคือ ไดลาเทรอล (Dilaterol), สปิโรเพนท์ (Spiropent) เป็นสารออกฤทธิ์กระตุ้นระบบประสาทซิมพาเทติก ถูกใช้เป็นยาขยายหลอดลมและยาลดอาการคัดจมูก ผู้ป่วยโรคหืดมักใช้เคลนบิวเทรอลเพื่อช่วยทำให้หายใจได้ง่ายมากขึ้น เคลนบิวเทรอลถือเป็นสารขยายหลอดลมกลุ่มออกฤทธิระยะยาว โดยมีระยะเวลาการออกฤทธิ 36 ถึง 48 ชั่วโมง 
ผลข้างเคียงจากการใช้ยาได้แก่ อาการประหม่า, ไทรอยด์เป็นพิษ, หัวใจเต้นเร็วผิดปกติ, ความดันในเลือดสูง, หลอดเลือดแดงในหัวใจตีบ การใช้ยาเกินขนาด (120 มิลลิกรัม) อาจทำให้กล้ามเนื้อมีอาการสั่น, ปวดหัว, เวียนหัว, ระคายเคืองกระเพาะอาหาร ในนักกีฬาอาจมีอาการอาเจียน, ภาวะเหงื่อท่วม, อาการใจสั่น, กล้ามเนื้อหัวใจตายเหตุขาดเลือด สามารถตรวจสอบการใช้ยานี้ได้โดยการตรวจน้ำอสุจิหรือตรวจปัสสาวะ
ยานี้ถูกแบนโดยคณะกรรมการโอลิมปิกสากลโดยถือว่าเป็นยาในกลุ่มสารกระตุ้นที่ห้ามนักกีฬาใช้ ยานี้เป็นยาในกลุ่มสารเร่งเนื้อแดงและถูกสั่งห้ามโดยองค์การอาหารและยาสหรัฐ (FDA) มิให้ใช้ยานี้ในสัตว์ที่จะเป็นหรืออาจเป็นอาหารของมนุษย์ ประเทศส่วนใหญ่ไม่อนุญาตให้ใช้ยานี้ในมนุษย์ แต่ในบางครั้งก็พบการลักลอบใช้ยานี้ในมนุษย์เพื่อเป็นยาลดความอ้วน

**อ้างอิง**
หมวดหมู่:สารกระตุ้น
แม่แบบ:เหตุการณ์ปัจจุบัน/2560 พฤษภาคม 30

*สมาชิกกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) เข้าพบปะหารือกับสมาชิกพรรคประชาธิปัตย์ ณ ที่ทำการพรรค ถนนเศรษฐศิริ โดยประกาศกลับเข้าพรรค หลังจากสิ้นสุดการชุมนุมเมื่อปี พ.ศ. 2556–57 เพื่อลงรับสมัครเลือกตั้งในการเลือกตั้งครั้งต่อไป พร้อมปฏิเสธเรื่องที่จะเข้ามาเปลี่ยนตัวหัวหน้าพรรคและเลขาธิการพรรค  (ไทยพีบีเอส)
}
สกอตต์ แม็กโทมิเนย์

สกอตต์ แฟรนซิส แม็กโทมิเนย์ (Scott Francis McTominay; เกิด 8 ธันวาคม 1996) เป็นนักฟุตบอลอาชีพที่เล่นเป็นกองกลางให้กับนาโปลี ในเซเรียอา และทีมชาติสกอตแลนด์
แม็กโทมิเนย์มาจากศูนย์ฝึกเยาวชนของแมนเชสเตอร์ยูไนเต็ด และประเดิมสนามให้ทีมชุดใหญ่ในเดือนพฤษภาคม 2017 เขาลงเล่นให้กับสโมสรมากกว่า 200 นัด และคว้าแชมป์คาราบาวคัพ

**อาชีพ**

**แมนเชสเตอร์ยูไนเต็ด**

**ระดับเยาวชน**
แม็คโทมิเนย์เข้าร่วมทีมเยาวชนของแมนเชสเตอร์ยูไนเต็ดเมื่อปี 2001 ขณะอายุ 5 ปีหลังจากเข้าศูนย์ฝีกเยาวชนของสโมสรที่เพรสตัน โดยในช่วงหลายปีที่ลงเล่นระดับเยาวชนเขาลงเล่นในตำแหน่งกองหน้าตัวเป้าก่อนจะเปลี่ยนมาเล่นในตำแหน่งกองกลางในสมัยที่ วอร์เรน จอยซ์ เป็นหัวหน้าผู้ฝึกสอนทีมเยาวชนกระทั่งแม็คโทมิเนย์ได้เซ็นสัญญาเป็นนักฟุตบอลอาชีพเมื่อเดือนกรกฎาคม 2013 ขณะอายุ 16 ปี

**ฤดูกาล 2016–2017**
หลังจากทำผลงานในทีมรุ่นอายุไม่เกิน 21 ปีของสโมสรได้ดีด้วยการลงเล่น 21 นัดยิงไป 3 ประตูทำให้ โชเซ มูรีนโย ผู้จัดการทีมชุดใหญ่เรียกตัวเขาให้ขึ้นมาร่วมฝึกซ้อมกับทีมชุดใหญ่และมีชื่อเป็นตัวสำรองในนัดที่ทีมปีศาจแดงเปิดโอลด์แทรฟฟอร์ดพบกับสวอนซีซิตี เมื่อวันที่ 30 เมษายน 2017 แต่ไม่ได้ลงสนาม
กระทั่งในอาทิตย์ต่อมาคือวันที่ 7 พฤษภาคม 2017 แม็คโทมิเนย์ได้โอกาสลงประเดิมสนามเป็นครั้งแรกในนัดที่แมนเชสเตอร์ยูไนเต็ดออกไปเยือนทีม อาร์เซนอล ที่สนาม เอมิเรตส์สเตเดียม และเขาได้มีโอกาสลงสนามอีกครั้งในนัดสุดท้ายของฤดูกาล 2016–17 นัดที่ทีมปีศาจแดงพบกับคริสตัลพาเลซเมื่อวันที่ 21 พฤษภาคม 2017

**ฤดูกาล 2017–2018**
อีเอฟแอลคัพ  แม็คโทมิเนย์ได้โอกาสลงสนามครั้งแรกในฤดูกาลในการแข่งขันอีเอฟแอลคัพ รอบที่ 3 ซึ่งแมนเชสเตอร์ยูไนเต็ด พบกับเบอร์ตันอัลเบียน โดยเป็นตัวสำรองของ แรชฟอร์ด ในนาทีที่ 64 และในวันที่ 24 ตุลาคม 2017 เขาได้ลงเล่นเป็นตัวจริงครั้งแรกในฤดูกาลในรอบที่ 4 พบกับสวอนซีซิตี โดยได้ลงเล่นครบทั้ง 90 นาที
ยูฟ่าแชมเปียนส์ลีก แม็คโทมิเนย์ได้ลงสนามในการแข่งขันยูฟ่าแชมเปียนส์ลีก รอบแรก โดยที่แมนเชสเตอร์ยูไนเต็ด พบกับไบฟีกา โดยเป็นตัวสำรองของ มะคีทาเรียน ในนาทีที่ 90 และในวันที่ 31 ตุลาคม 2017 เขาได้ลงเล่นเป็นตัวจริงพบกับไบฟีกา (เหย้า) โดยได้เล่นครบ 90 นาที

**ฤดูกาล 2018–19**
ในวันที่21 มกราคม 2019 แม็คโทมิเนย์ได้ต่อสัญญาจนถึง2023บวกกับอ็อปชั่นอีก1ปีหากเขาเล่นได้ดีในทีมชุดใหญ่ ระหว่างที่เนมาญา มาติชได้รับบาดเจ็บเขาก็ได้รับหน้าที่แทน

**สถิติ**

**สโมสร**

**ทีมชาติ**

**เกียรติประวัติ**
แมนเชสเตอร์ยูไนเต็ด- อีเอฟแอลคัพ: 2022–23- เอฟเอคัพ รองชนะเลิศ: 2017–18- ยูฟ่ายูโรปาลีก รองชนะเลิศ: 2020–21
รางวัลส่วนตัว- ทีมยอดเยี่ยมแห่งฤดูกาล ยูฟ่ายูโรปาลีก: 2020–21

**อ้างอิง**

**แหล่งข้อมูลอื่น**
 Profile at the Manchester United F.C. website
หมวดหมู่:กองกลางฟุตบอล
หมวดหมู่:นักฟุตบอลชาวสกอตแลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:บุคคลจากแลงคาสเตอร์
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ไทโร

ไทโร (Tairō) เป็นตำแหน่งขุนนางระดับสูงในรัฐบาลเอโดะของญี่ปุ่น เทียบได้กับตำแหน่งนายกรัฐมนตรี ไทโรเป็นประธานในสภาโรจูที่ปกครองในกรณีฉุกเฉิน ไทโรได้รับการเสนอชื่อจากเหล่าไดเมียวฟุได ที่ทำงานใกล้ชิดกับโชกุน โดยทั่วไป ผู้ดำรงตำแหน่งเป็นผู้กำหนดนโยบายของรัฐบาลโชกุน และหาผู้นำชั่วคราวที่มีความสามารถในกรณีที่ไม่มีโชกุน หรือในกรณีที่โชกุนไร้ความสามารถ

**อ้างอิง**
 Cullen, Louis M. (2003). A History of Japan, 1582-1941: Internal and External Worlds. Cambridge: Cambridge University Press. 9780521821551; 9780521529181;    OCLC 442929163- Sansom, George Bailey. (1963). A History of Japan: 1615-1867. Stanford: Stanford University Press.  OCLC 36820228
หมวดหมู่:ยุคเอโดะ
จอห์นนี ราโมน

จอห์น วิลเลียม คัมมิงส์ (John William Cummings) (เกิด 8 ตุลาคม ค.ศ. 1948 - 15 กันยายน ค.ศ. 2004) หรือที่รู้จักกันในชื่อ "จอห์นนี ราโมน" (Johnny Ramone) เป็นนักแต่งเพลงและมือกีตาร์ชาวอเมริกัน เป็นที่รู้จักจากการเป็นมือกีตาร์หลักของวงพังก์ร็อก เดอะราโมนส์ ซึ่งเขายังถือเป็นผู้รวมก่อตั้งวงนี้อีกด้วย และได้เป็นสมาชิกตลอดมา จนกระทั่งวงได้ยุบไป เขาเสียชีวิตจากมะเร็งต่อมลูกหมาก เมื่อวันที่ 15 กันยายน ค.ศ. 2004
ในปี ค.ศ. 2003 เขาได้โผจากนิตยสาร ไทม์ บนหัวข้อ "10 มือกีตาร์ไฟฟ้าที่ยิ่งใหญ่ที่สุดตลอดกาล" และยังติดอันดับที่ 28 บนหัวข้อ "100 มือกีตาร์ที่ยิ่งใหญ่ที่สุดตลอดกาล" จากนิตยสาร โรลลิงสโตน อีกด้วย

**อ้างอิง**
หมวดหมู่:เสียชีวิตจากมะเร็ง
หมวดหมู่:บุคคลที่เสียชีวิตในปี พ.ศ. 2547
หมวดหมู่:นักกีตาร์
หมวดหมู่:ราโมนส์
โจอี ราโมน

เจฟฟรีย์ โรส ไฮแมน (Jeffrey Ross Hyman) (เกิด 19 พฤษภาคม ค.ศ. 1951 - 15 เมษายน ค.ศ. 2001) หรือที่รู้จักกันในชื่อ "โจอี้ ราโมน" (Joey Ramone) เป็นนักดนตรี นักแต่งเพลงและนักร้องชาวอเมริกัน เป็นที่รู้จักจากการเป็นนักร้องนำวงพังก์ร็อก เดอะราโมนส์ ซึ่งเขายังถือเป็นผู้รวมก่อตั้งวงนี้อีกด้วย ด้วยภาพลักษณ์ต่าง ๆ ทั้ง เสียงร้องแบบเทเนอร์ และการแสดงออกบนเวทีต่าง ๆ ทำให้เขากลายเป็นไอคอนของวัฒนธรรมยุคใหม่ เขาเสียชีวิตจากมะเร็งต่อมน้ำเหลือง เมื่อวันที่ 15 เมษายน ค.ศ. 2001

**อ้างอิง**
หมวดหมู่:นักร้องเสียงเทเนอร์
หมวดหมู่:เสียชีวิตจากมะเร็ง
หมวดหมู่:บุคคลที่เสียชีวิตในปี พ.ศ. 2544
หมวดหมู่:นักร้อง
หมวดหมู่:ราโมนส์
ดี ดี ราโมน

ดักลาส เกล็นน์ โคลวิน (Douglas Glenn Colvin) (เกิด 18 กันยายน ค.ศ. 1951 - 5 มิถุนายน ค.ศ. 2002) หรือที่รู้จักกันในชื่อ "ดี ดี ราโมน" (Dee Dee Ramone) เป็นนักดนตรี นักร้อง และนักแต่งเพลงชาวเยอรมนี เป็นที่รู้จักจากการเป็นมือกีตาร์เบสและร้องนำในบางครั้งของวงพังก์ร็อก เดอะราโมนส์ 
แม้ว่าเพลงของราโมนส์ทั้งหมด มักได้รับเครดิตว่าแต่งโดยสมาชิกทั้งหมด แต่ดี ดี คือผู้แต่งเพลงและเรียบเรียงโดยหลัก มีเพลงที่รู้จักกันดีเช่น "53rd & 3rd", "Commando", "Wart Hog", "Rockaway Beach" และ "Poison Heart" เดิมเขาทำหน้าที่ร้องนำคู่ไปกับตำแหน่งมือเบส แต่ด้วยสาเหตุที่เขาไม่สามารถเล่นเบสพร้อมกับร้องคู่กันได้ จึงได้ให้โจอี ราโมน รับตำแหน่งร้องนำแทน (ถึงอย่างไรก็ดี เขาก็ยังคงร้องนำให้กับวงเป็นบางครั้ง) ดี ดี เล่นกีตาร์เบสและแต่งเพลงให้กับวงตั้งแต่ปี ค.ศ. 1974 จนถึง 1989 เขาก็ได้ออกจากวงไป และไปเปลี่ยนแนวไปเล่นเพลงฮิปฮอป ภายใต้ชื่อ "ดี ดี คิง" (Dee Dee King) จนต่อมาเขาก็กลับมาเล่นแนวพังก์อีกครั้งและได้ออกสามอัลบั้มเดี่ยว ซึ่งประกอบด้วยเพลงใหม่ของวง ที่ต่อมาบันทึกโดยเดอะราโมนส์ เขาได้จัดทัวร์คอนเสิร์ตกับเพลงใหม่รวมถึงเพลงเก่าๆ ที่ชอบตามคลับเล็ก ๆ เขายังแต่งเพลงให้กับเดอะราโมนส์จนกระทั่งวงยุบไปในปี ค.ศ. 1996 
ดี ดี ได้ต่อสู้กับการติดยาตลอดช่วงชีวิตเขา โดยเฉพาะอย่างยิ่งเฮโรอีน ที่เขาได้เริ่มเสพครั้งแรกตั้งแต่วัยรุ่น และก็ใช้มาโดยตลอด จนเขาได้การบำบัดไปในช่วงต้นทศวรรษที่ 1990 แต่ก็กลับมาติดอีกในเวลาต่อมา ซึ่งนั้นกลายเป็นสาเหตุที่ทำให้เขาเสียชีวิตลงในวันที่ 5 มิถุนายน ค.ศ. 2002

**อ้างอิง**
หมวดหมู่:เสียชีวิตจากการใช้ยา
หมวดหมู่:บุคคลที่เสียชีวิตในปี พ.ศ. 2547
หมวดหมู่:นักกีตาร์เบส
หมวดหมู่:นักร้อง
หมวดหมู่:ราโมนส์
กามีย์ เดมูแล็ง

ลูว์ซี แซ็งปลิส กามีย์ เบอนัว เดมูแล็ง (Lucie Simplice Camille Benoît Desmoulins) เป็นบรรณาธิการและนักการเมืองชาวฝรั่งเศส เขามีบทบาทสำคัญในช่วงการปฏิวัติฝรั่งเศส เขาเป็นเพื่อนกับมักซีมีเลียง รอแบ็สปีแยร์มาตั้งแต่เด็ก และยังเป็นเพื่อนสนิทและพันธมิตรทางการเมืองของฌอร์ฌ ด็องตง ซึ่งเป็นผู้ทรงอิทธิพลในช่วงการปฏิวัติฝรั่งเศส ต่อมาในสมัยแห่งความน่าสะพรึงกลัวเมื่อคณะกรรมาธิการความปลอดภัยส่วนรวมคิดถอนรากถอนโคนอำนาจของด็องตง เดมูแล็งก็ถูกจับกุมและประหารชีวิตด้วยกิโยตีนพร้อมกับด็องตง
กามีย์ เดมูแล็งเกิดในปีการ์ดี เป็นบุตรของพลโท ฌ็อง เบอนัว นีกอลา เดมูแล็ง เมื่ออายุได้ 14 ปีเขาได้รับทุนการศึกษาเพื่อเข้าเรียนที่กอแลฌลูย-เลอ-กร็อง (Collège Louis-le-Grand) ในกรุงปารีส เขาได้รู้จักกับมักซีมีเลียง รอแบ็สปีแยร์ และทั้งสองคนต่างได้เป็นนักเรียนดีเด่นของที่นั่น เดมูแล็งมีความเชี่ยวชาญเรื่องวรรณกรรมคลาสสิกและการเมือง เขาได้รับแต่งตั้งให้เป็นเลขานุการของฌอร์ฌ ด็องตง รัฐมนตรียุติธรรมในช่วงการปฏิวัติฝรั่งเศส และต่อมาได้รับคัดเลือกให้เข้าเป็นสมาชิกที่ประชุมใหญ่แห่งชาติ เขาเป็นผู้ร่วมลงมติสนับสนุนการสถาปนาสาธารณรัฐและสนับสนุนการประหารพระเจ้าหลุยส์ที่ 16

**อ้างอิง**
1794
หมวดหมู่:นักการเมืองฝรั่งเศส
หมวดหมู่:ผู้ถูกประหารชีวิตด้วยกิโยตีนในช่วงการปฏิวัติฝรั่งเศส
หมวดหมู่:นักหนังสือพิมพ์ชาวฝรั่งเศส
หมวดหมู่:บุคคลในการปฏิวัติฝรั่งเศส
หมวดหมู่:ผู้สมรู้ร่วมคิดการประหารพระเจ้าหลุยส์ที่ 16
หมวดหมู่:บุคคลจากจังหวัดแอน
ทอมมี ราโมน

โทมัส เออเดลยี (Thomas Erdelyi; ชื่อเกิด Tamás Erdélyi) (เกิด 29 มกราคม ค.ศ. 1951 - 11 กรกฎาคม ค.ศ. 2014) หรือที่รู้จักกันในชื่อ "ทอมมี ราโมน" (Tommy Ramone) เป็นโปรดิวเซอร์ นักดนตรี และนักแต่งเพลงชาวฮังการี-อเมริกัน เป็นที่รู้จักจากการเป็นมือกลองวงพังก์ร็อก เดอะราโมนส์ ในสี่ปีแรกซึ่งเขายังถือเป็นผู้ร่วมก่อตั้งวงนี้และได้อยู่จนกระทั่งวงถูกยุบไป ก่อนที่เขาจะเสียชีวิตลงเมื่อวันที่ 11 กรกฎาคม ค.ศ. 2014 จากมะเร็งท่อน้ำดี ทำให้เขาถือเป็นสมาชิกวงรุ่นบุกเบิกคนสุดท้าย ที่ได้เสียชีวิตลงกันทั้งหมด

**อ้างอิง**
หมวดหมู่:เสียชีวิตจากมะเร็ง
หมวดหมู่:บุคคลที่เสียชีวิตในปี พ.ศ. 2554
หมวดหมู่:โปรดิวเซอร์เพลงชาวอเมริกัน
หมวดหมู่:ราโมนส์
โรดรีกู แวร์จีลีอู

โรดรีกู แวร์จีลีอู (Rodrigo Vergilio; 13 เมษายน ค.ศ. 1983 – ) หรือที่รู้จักกันดีในชื่อ กาเรกา เป็นสไตรเกอร์ฟุตบอลชาวบราซิล ซึ่งปัจจุบันทำหน้าที่ร่วมสังกัดสโมสรฟุตบอลราชนาวี
โดยก่อนหน้านี้ กาเรกาเคยทำหน้าที่ร่วมสังกัดเซเรซโซ โอซะกะ ในการแข่งขันเจลีก ดิวิชัน 2  ในภายหลัง กาเรกาได้เซ็นสัญญาร่วมสังกัดอัลกาดเซียในคูเวตพรีเมียร์ลีก แต่ก็ล้มเลิกข้อตกลงไปไม่นานหลังจากนั้น ครั้นในเดือนธันวาคม ค.ศ. 2015 ได้มีการประกาศว่ากาเรกาจะเข้าร่วมสังกัดสโมสรฟุตบอลชลบุรีสำหรับฤดูกาล 2016 

**สถิติสโมสร**

**อ้างอิง**
หมวดหมู่:นักฟุตบอลชาวบราซิล
หมวดหมู่:ผู้เล่นเซเรซโซ โอซากะ
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลชลบุรี
หมวดหมู่:ชาวบราซิลในประเทศไทย
หมวดหมู่:ผู้เล่นในไทยลีก
หมวดหมู่:กองหน้าฟุตบอล
หมวดหมู่:บุคคลจากรัฐเซาเปาลู
สเตฟัน เลอเวน

เชลล์ สเตฟัน เลอเวน (Kjell Stefan Löfven, ˈstěːfan lœˈveːn; แบบทางการ Löfvén; เกิดวันที่ 21 กรกฎาคม ค.ศ. 1957) เป็นนักการเมืองชาวสวีเดนที่เคยดำรงตำแหน่งนายกรัฐมนตรีสวีเดนในวันที่ 3 ตุลาคม ค.ศ. 2014 ถึง 30 พฤศจิกายน ค.ศ. 2021 และเป็นอดีตหัวหน้าพรรคสังคมประชาธิปไตยใน ค.ศ. 2012 ถึง 2021 
ในวันที่ 22 สิงหาคม ค.ศ. 2021 เลอเวนประกาศว่าตนจะเกษียณจากตำแหน่งหัวหน้าพรรคฯ ในการประชุมสภาประจำเดือนพฤศจิกายน และจะลาออกจากตำแหน่งนายกรัฐมนตรีเมื่อมีการเลือกตั้งผู้สืบทอดตำแหน่งต่อ ในเดือนกันยายน ค.ศ. 2021 มีการยืนยันว่ารัฐมนตรีว่าการกระทรวงการคลัง มักดาเลียนา อันเดอช็อน จะเป็นผู้สมัครคนเดียวในสภาเพื่อแทนที่เลอเวน อันเดอช็อนได้รับเลือกเป็นหัวหน้าพรรคในวันที่ 4 พฤศจิกายน เลอเวนลาออกอย่างเป็นทางการในวันที่ 10 พฤศจิกายน ค.ศ. 2021 ถึงแม้ว่ายังคงดำรงตำแหน่งรัฐบาลรักษาการจนกระทั่งเธอดำรงตำแหน่งในวันที่ 30 พฤศจิกายน ค.ศ. 2021

**ชีวิตช่วงต้นและการศึกษา**
เลอเวนเกิดในวันที่ 21 กรกฎาคม ค.ศ. 1957 ที่อัสพุดเดิน สต็อกโฮล์ม และพ่อของเขาเสียชีวิตก่อนที่เขาจะเกิด เขาถูกส่งตัวไปที่สถานสงเคราะห์เด็กกำพร้าก่อนที่ครอบครัวบุญธรรมจาก Sunnersta, Sollefteå นำไปดูแลต่อจนโต ตามข้อตกลงกับครอบครัวของเขา แม่ผู้ให้กำเนิดจะได้รับสิทธิ์ดูแลเขาอีกครั้งถ้าเธอต้องการ ถึงกระนั้น กลับไม่มีอะไรเกิดขึ้น
Ture Melander (1926–2003) พ่อบุญธรรมของเขาทำอาชีพเป็นคนตัดไม้และต่อมาเป็นพนักงานโรงงาน ส่วน Iris Melander (สกุลเดิม Söderlund, 1929–2020) แม่บุญธรรม ทำงานเป็นผู้ให้การดูแลที่บ้าน เขาศึกษาที่โรงเรียนมัธยม Sollefteå ก่อนที่จะเรียนหลักสูตรการเชื่อมเป็นเวลา 48 สัปดาห์ใน Arbetsmarknadsutbildningen (AMU, การฝึกอบรมอาชีพผู้ว่างงาน) ที่Kramfors และไม่เป็นที่กระจ่างว่าเขาจบหลักสูตรหรือไม่ ต่อมาเลอเวนเรียนสาขาสังคมสงเคราะห์ที่มหาวิทยาลัย Umeå แต่ดร็อปเรียนไปหลังเรียนไปหนึ่งปีครึ่ง

**อ้างอิง**

**แหล่งข้อมูลอื่น**
 สเตฟัน เลอเวน
หมวดหมู่:นายกรัฐมนตรีสวีเดน
สำนักงานนักสืบแบบโฮลิสติกของเดิร์ค เจนท์ลีย์

สำนักงานนักสืบแบบโฮลิสติกของเดิร์ค เจนท์ลีย์ ​(Dirk Gently's Holistic Detective Agency) เป็นภาพยนตร์ชุดทางโทรทัศน์แนวบันเทิงคดีวิทยาศาสตร์สืบสวนสอบสวน ออกฉายทางสถานีโทรทัศน์บีบีซีอเมริกา ดำเนินเรื่องหลังเหตุการณ์ในหนังสือนิยาย Dirk Gently's Holistic Detective Agency ของดักลาส อดัม สร้างสรรค์โดยแม็กซ์ แลนดิส นำแสดงโดยซามูเอล บาร์เน็ตในบทนักสืบเดิร์ค เจนท์ลีย์ และเอไลจาห์ วูดในบทผู้ช่วยแบบไม่เต็มใจ ท็อดด์
ภาพยนตร์ชุดเรื่องนี้เป็นการร่วมมือสร้างระว่างบีบีซีอเมริกาและเน็ตฟลิกซ์